Raport ştiinţific asupra proiectului PCE-2012-4-0594: etapa unică 2013 (2.09.2013-13.12.2013) și etapa unică 2014 (14.12.2013-15.12.2014)

muncitorești, membru de sindicat, membru UTC). Rezultatele acestor interogări au fost prezentate de către Corina Doboș și Mihai Burcea la Cluj-Napoca, în cadrul conferinței internaționale SASC 2014 (sinteza acestor rezultate poate fi consultată pe siteul proiectului, secțiunea Rezultate/ Sex, ethnic and regional distribution – the membership of the Romanian Communist Party during its underground years, partial results (conferință, 21.11.2014). Funcțiile de căutare fac parte din același instrument de lucru digital. Două dintre cele patru funcții de căutare (etnie și regiune) ne permit să confirmăm clișeele istoriografice legate de originea etnică și cea regională a apropiaților PCdR ( activitatea 3.1), dar un rezultat sigur nu poate fi obținut decât după ce toate fișele vor fi fost transformate în fișe digitale și interogate. Corina Doboș a scris un articol dedicat acestor 4 funcții de căutare, ca și problemelor metodologice întâmpinate. Articolul se află în prezent în faza de evaluare. Continuarea operațiunii de introducere primară a datelor a continuat și după 1 noiembrie, iar până la sfârșitul etapei estimăm un număr de 600 de fișe introduse. O anumită rutină a introducerii datelor a fost deja deprinsă, iar lucrurile avansează acum în ritm mulțumitor. Am decis suplimentarea eforturilor echipei de proiect pentru a putea realiza inventarierea întregii populații studiate în decursul acestui an, pentru a preveni eventualele riscuri cauzate de fluctuația finanțării (precum cele care au intervenit la începutul etapei actuale). În acest moment baza de date de fișe-imagine este completă, poate fi parcursă online și au fost definite 4 funcții de cautare care sunt funcționale. Au fost create condiții tehnice stabile pentru transformarea ei în bază de date digitală, iar membrii echipei vor continua introduceraa informației de-a lungul etapelor viitoare.

## 1.2. Interviuri (vezi și secțiunea 2.1 din prezentul raport)

Referitor la un alt rezultat anticipat legată de cercetare-documentare, anume interviuri cu unii dintre participanții la evenimente (rezultat anticipat 1.2), au fost identificați pe baza surselor primare și secundare doi dintre participanții la activitățile ilegaliste ale PCdR, care se află încă în viață: Paul Cornea (a cărui fișă personală a fost identificată în dosarele studiate) și Alexandru Elias. Cei doi au fost contactați, iar Mihai Burcea a realizat un interviu cu Alexadru Elias ( vezi secțiunea Rezultate/ Interviu cu Alexandru Elias (martie 2014).

## 1.3. Procesele ilegaliștilor

În paralel cu activitățile specifice de documentare și construire a bazei de date referitoare la fișele personale ce constituie obiectul principal al prezentului proiect de cercetare, activitatea de documentare în arhive a pus în evidență un subiect complementar temei noastre de cercetare, extrem de interesant și foarte puțin studiat- anume, procesele ilegaliștilor comuniști. Am alcătuit un colectiv de cercetare format din 3 membrii ai echipei- A. Cioroianu, M. Burcea, D. Lăcătușu, alături de alți 3 tineri cercetători (Cristina Diac, Liviu Pleșa, Elis Neagoe-Pleșa) care a studiat un număr de șase procese ale comuniștilor ilegaliști. Cercetarea s-a desfășurat în arhivele și bibliotecile din București și din Craiova (Dumitru Lăcătușu). Rezultatele cercetării au fost concretizate în volumul Comuniştii înainte de comunism. Procese şi condamnări ale ilegaliştilor din România, Adrian Cioroianu (editor), aflat în curs de publicare la Editura Universității din București (ISBN 978-606-16-0520-0).